Ստանիսլավ Գենչև

Ստանիսլավ Պետրով Գենչև (, ), բուլղարացի նախկին ֆուտբոլիստ, կիսապաշտպան, այժմ՝ մարզիչ։ Խաղացել է Բուլղարիայի ազգային հավաքականում՝ դառնալով մեկ գոլի հեղինակ։

Կարիերա

Ակումբային 
Ստանիսլավ Գենչևը Դրյանովոյի «Լոկոմոտիվ», Վելիկո Տիռնովոյի «Էտիր» և Դեբելեցի «Բոտև» ակումբների սան է։

Գենչևի պրոֆեսիոնալ առաջին ակումբը Սոֆիայի «Լևսկին» էր, որի հետ պայմանագիր ստորագրել է 1999 թվականի մարտին։ Բուլղարիայի առաջնության 1999/2000 մրցաշրջանի առաջին կեսում նա միայն մեկ խաղ է անցկացրել «Լևսկիի» կազմում և վարձավճարով տեղափոխվել է Վառնայի «Սպարտակ»։

Հաջորդ մրցաշրջանը Ստանիսլավ Գենչևը կրկին անցկացրել է վարձավճարով, այս անգամ՝ «Վելբաժդ 1919» ակումբում, որի հետ դարձել է Բուլղարիայի առաջնության բրոնզե մեդալակիր։ 2001/02 և 2002/03 մրցաշրջաններում, խաղալով «Լևսկիի» կազմում, նա դարձել է Բուլղարիայի առաջնության չեմպիոն և արծաթե մեդալակիր։ 2003/04 մրցաշրջանը վարձավճարով անցկացրել է «Չեռնո մորե» ակումբում։

2005 թվականի ամռանը, պայմանագրի ժամկետի ավարտից հետո, Գենչևը տեղափոխվել է «Լիտեքս»՝ կնքելով 3 տարվա պայմանագիր։ Լովեչի ակումբի հետ ֆուտբոլիստը նվաճել է Բուլղարիայի գավաթը և դարձել ազգային առաջնության բրոնզե մեդալակիր։

2008 թվականի հունիսի 14-ին որպես ազատ գործակալ տեղափոխվել է ռումինական «Վասլույ»։ Այդ ակումբում իր նորամուտի մրցաշրջանում Գենչևը դարձել է թիմի միակ ֆուտբոլիստը, որն անցկացրել է բոլոր 34 հանդիպումները Ռումինիայի առաջնությունում, իսկ մրցաշրջանի ավարտին ճանաչվել է ակումբի լավագույն խաղացող։ 2009/10 և 2010/11 մրցաշրջաններում նա դարձել է Ռումինիայի առաջնության բրոնզե մեդալակիր։ Պայմանագրի ժամկետի ավարտից հետո լքել է ակումբը։

2011 թվականի հուլիսի 7-ին Ստանիսլավ Գենչևը փորձաշրջանի է մեկնել ռուսական «Տոմ», սակայն Տոմսկի ակումբին հարմար չի եղել։

Նույն թվականի հուլիսի 1-ին Ստանիսլավ Գենչևն ազատ գործակալի կարգավիճակով միացել է բուլղարական «Լուդոգորեց» ակումբին, որտեղ անցկացրել է երկու մրցաշրջան՝ երկու անգամ դառնալով Բուլղարիայի չեմպիոն, մեկ անգամ էլ երկրի գավաթակիր։

2013 թվականի հուլիսին, կրկին ազատ գործակալի կարգավիճակով վերադարձել է բուլղարական «Լիտեքս» ակումբ՝ կնքելով մեկ տարվա պայմանագիր։

2014 թվականին, պայմանագրի ժամկետը լրանալուց հետո, տեղափոխվել է Կիպրոս՝ միանալով Լիմասոլի ԱԵԼ-ին։

2015-2017 թվականներին Ստանիսլավ Գենչևը մեկական տարի խաղացել է բուլղարական «Սլավիայում», «Մոնտանայում» և «Էտիրում», որտեղ էլ ավարտել է ֆուտբոլիստի կարիերան։

Ազգային հավաքականում 
2008 թվականին մարզիչ Պլամեն Մարկովը Ստանիսլավ Գենչևին հրավիրել է ազգային թիմ։ Ֆուտբոլիստի նորամուտը Բուլղարիայի ազգային հավաքականում տեղի է ունեցել մարտի 26-ին Ֆինլանդիայի ազգային հավաքականի դեմ ընկերական խաղում, երբ նա խաղի ավարտից 25 րոպե առաջ փոխարինման է մտել և խփել հաղթական գոլը։ Գենչևը մասնակցել է աշխարհի 2010 թվականի առաջնության և Եվրոպայի 2012 թվականի առաջնության ընտրական խաղերին։

Նվաճումներ 

 «Լևսկի»

 Բուլղարիայի չեմպիոն (2)՝ 1999/00, 2001/02
 Բուլղարիայի փոխչեմպիոն (2)՝ 1998/99, 2002/03
 Բուլղարիայի գավաթակիր (3)՝ 2001/02, 2002/03, 2004/05

 «Լիտեքս»

 Բուլղարիայի գավաթակիր (1)՝ 2007/08
 Բուլղարիայի գավաթի եզրափակիչ (1)՝ 2006/07

 «Վասլույ»

 Ռումինիայի գավաթի եզրափակչի մասնակից (1)՝ 2009/10
 Ինտերտոտոյի գավաթակիր (1)՝ 2008

 «Լուդոգորեց»

 Բուլղարիայի չեմպիոն (2)՝ 2011/12, 2012/13
 Բուլղարիայի գավաթակիր (1)՝ 2011/12

Վիճակագրություն

Ակումբային 
2010/11 մրցաշրջանի ավարտի դրությամբ

Ազգային հավաքականում 
2010 թվականի նոյեմբերի 17-ի դրությամբ։

Ընդամենը՝ 5 խաղ / 1 գոլ, 1 հաղթանակ, 1 ոչ-ոքի, 3 պարտություն։

Մարզչական կարիերա 
2016-2019 թվականներին Գենչևն աշխատել է «Էտիր» ակոմբում՝ սկզբում որպես գլխավոր մարզչի օգնական, այնուհետև՝ գլխավոր մարզիչ։

2019 թվականին որպես մարզչի օգնական աշխատել է Բուլղարիայի ազգային հավաքականում։

2019 թվականից աշխատում է «Լուդոգորեց» ակումբում։ Առաջին մրցաշրջանում նա եղել է գլխավոր մարզչի օգնական, իսկ 2020 թվականից գլխավոր մարզչի պաշտոնակատարն է։

Ծանոթագրություններ

Արտաքին հղումներ 

 
 
 
 
 Պրոֆիլը levskisofia.info կայքում

Բուլղարիայի հավաքականի ֆուտբոլիստներ
Բուլղարացի ֆուտբոլիստներ
Անձինք այբբենական կարգով
Ապրող անձինք
Ֆուտբոլի կիսապաշտպաններ
Ֆուտբոլային մարզիչներ այբբենական կարգով